Document ID: /roh_data/filtered/swiss_laws_in_ROH.jsonl.gz/414

950.260

Ordinaziun executiva tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna

dals 05-10-1984 (versiun dals 01-01-2016)

sa basond sin l'art. 15 da la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna1)

relaschada dal cussegl grond ils 5 d'october 19842)

1. Construcziun, renovaziun ed acquist d'abitaziuns e da proprietad da chasas

1.1. CONSTRUCZIUN D'ABITAZIUNS BUNMARTGADAS

1.1.1. Garanzia

Gener

Art.  1 1 La garanzia vegn fundada per regla sco garanzia simpla tenor l'artitgel 495 dal dretg d'obligaziuns3).

Dimensiun e durada

Art.  2 1 En cas da projects da chasas d'abitar po il chantun garantir il chapital ester investì fin maximalmain 35 pertschient dals custs d'investiziun.

2 La   garanzia   vegn   concedida   mo   per   ipotecas   da   successiun,   en   moda   che   la grevezza   totala   tras   ipotecas   na   dastga   betg   surpassar   95   pertschient   dals   custs d'investiziun.

1) DG 950.250 2) M dals 18 da zercladur 1984, 331; PCG 1984/85, 469 3) CS 220 * tabellas da las modificaziuns a la fin dal relasch

1

950.260

3 La garanzia premetta che la vischnanca u las terzas persunas s'obligheschian da surpigliar 70 pertschient d'ina eventuala perdita or da la garanzia. * 4 La tariffa da tschains da las ipotecas da successiun garantidas na dastga betg esser pli auta che quella da la banca chantunala grischuna.

5 La concessiun da garanzias vegn fatga dependenta d'obligaziuns d'amortisaziun. Il pli tard 25 onns suenter che la garanzia è vegnida empermessa scada ella.

Premissas, limita d'entrada e da facultad

Art.  3 1 Las   premissas   generalas   sco   er   la   limita   d'entrada   e   da   facultad   per   conceder garanzias sa drizzan tenor las disposiziuns davart emprests.

2 Las instituziuns responsablas per la construcziun d'abitaziuns da locaziun n'èn betg liadas a limitas d'entrada e da facultad.

1.1.2. Emprests

Art.  4 1 Tar ils emprests da daners sa tracti da prestaziuns restituiblas, senza tschains.

Gener

Circul da persunas cun dretg da pretensiun

Art.  5 * 1 Ils emprests da daners vegnan pajads per abitaziuns da famiglias e da persunas en relaziuns finanzialas modestas.

Dimensiun e durada

Art.  6 1 Ils emprests da daners consistan dal pajament da contribuziuns annualas per reducir las grevezzas da la proprietaria u dal proprietari sin ils 5 pertschient inizials dals custs   d'investiziun.   Els   sa   reduceschan   correspundentamain   ad   in   augment   dal tschains da locaziun che sto vegnir fatg mintga 2 onns per 6 pertschient.

2 Empè   d'agens   emprests   da   daners   po   il   chantun   surpigliar   –   ensemen   cun   las vischnancas – il tschains da la reducziun da basa da la confederaziun.

3 Las prestaziuns vegnan per regla sistidas, sche:

a)

b)

c)

la limita d'entrada u da facultad vegn surpassada;

la locaziun che cuvra ils custs è cuntanschida;

l'index naziunal dals pretschs da consum è s'augmentà per passa 40 pertschient dapi la retratga da l'emprima prestaziun.

Rembursament

Art.  7 1 A partir dal terz onn dapi la sistida dals emprests da daners ston quels vegnir amortisads entaifer maximalmain 15 onns.

2 Per sistidas transitoricas relascha la regenza las disposiziuns necessarias.

2

950.260

Limita da las entradas e da la facultad

Art.  8 * 1 Las   contribuziuns   d'emprests   da   daners   vegnan   concedidas,   uschenavant   che l'entrada suttamessa a la taglia tenor la taglia federala directa da tut las abitantas ed ils abitants na surpassa betg 50 000.– francs ed uschenavant che la facultad netta n'è betg pli auta che 144 000.– francs. * 2 Per   mintga   uffant   minoren   u   en   scolaziun   e   per   mintga   autra   persuna,   cun excepziun da la conjugala u dal conjugal, da la partenaria registrada u dal partenari registrà, per ils quals la famiglia procura, s'augmenta la limita d'entrada admissibla per 2500 francs e la limita da facultad admissibla per 16 900 francs. * 3 Las entradas e la facultad dals uffants maiorens fin a la vegliadetgna da 25 onns che vivan ensemen cun ils geniturs, na vegnan betg resguardadas.

4 A persunas attempadas, invalidas ed a persunas che basegnan tgira vegn quintà 1/20 da la facultad che surpassa la limita admissibla sco entrada.

5 La regenza adattescha las tariffas tenor ils alineas 1 e 2 a las relaziuns ch'èn sa midadas ed en cas da direzza po ella divergiar da la limita d'entrada e da facultad.

1.1.3. Contribuziuns supplementaras

Gener

Art.  9 1 Tar las contribuziuns supplementaras sa tracti da prestaziuns betg restituiblas che vegnan pajadas per cumplettar ils emprests da daners.

Circul da persunas cun dretg da pretensiuns *

Art.  10 1 Per   la   concessiun   da   contribuziuns   supplementaras   valan   las   premissas   tenor l'artitgel 5.

Dimensiun e durada

Art.  11 1 Las   contribuziuns   supplementaras   consistan   dal   pajament   d'in   import   annual constant dad 1 pertschient dals custs d'investiziun cun dretg da contribuziun.

2 Ellas vegnan pajadas durant 10 onns. *

Limita d'entradas e da facultad

Art.  12 * 1 Las contribuziuns supplementaras vegnan concedidas, uschenavant che l'entrada suttamessa   a   la   taglia   tenor   la   taglia   federala   directa   da   tut   las   abitantas   ed   ils abitants na surpassa betg 50 000.– francs ed uschenavant che la facultad netta n'è betg pli auta che 144 000.– francs. * 2 Dal rest vegnan applitgadas las disposiziuns tenor l'artitgel 8.

3

950.260

1.2. RENOVAZIUN D'ABITAZIUNS EXISTENTAS

Gener, dimensiun e durada

Art.  13 1 L'agid   consista   da   la   garanzia   per   ipotecas   da   successiun   e   da   la   concessiun d'emprests da daners e da contribuziuns supplementaras tenor las disposiziuns davart la construcziun d'abitaziuns favuraivlas.

Premissas

Art.  14 1 Las prestaziuns vegnan pajadas mo per custs essenzials che augmentan la valur.

Las   lavurs   da   mantegniment   e   da   reparatura   n'han   betg   il   dretg   da   survegnir contribuziuns.

2 Ils   custs   totals   na   dastgan   betg   surpassar   ils   custs   d'abitaziuns   novas cumparegliablas.

3 Dal rest valan las premissas tenor l'artitgel 5.

Limita da las entradas e da la facultad

Art.  15 1 La limita da las entradas e da la facultad sa drizza tenor las disposiziuns davart la construcziun d'abitaziuns favuraivlas.

Sanaziuns da l'igiena d'abitar

Art.  16 1 Ordaifer il territori da muntogna en il senn dal cataster da la producziun agricula pon vegnir pajadas contribuziuns per conduir e per deviar aua sco er per far las installaziuns sanitaras.

2 Per la tariffa da contribuziun dal chantun e da las vischnancas, per la limita da las entradas   e   da   la   facultad   sco   er   per   las   ulteriuras   premissas   èn   decisivas   las disposiziuns   davart   la   meglieraziun   da   las   relaziuns   d'abitar   en   il   territori   da muntogna.

1.3. ACQUIST DA PROPRIETAD D'ABITAZIUNS E DA CHASAS

Gener, dimensiun e durada

Art.  17 1 L'agid   consista   da   la   garanzia   per   ipotecas   da   successiun   e   da   la   concessiun d'emprests da daners e da contribuziuns supplementaras tenor las disposiziuns davart la construcziun d'abitaziuns favuraivlas.

Premissas

Art.  18 1 L'acquist da proprietad d'abitaziuns e da chasas vegn promovì, uschenavant ch'el serva a l'agen basegn da persunas natiralas ed uschenavant ch'i vegn cumprovà in agen chapital d'almain 5 pertschient dals custs d'investiziun.

4

950.260

2 Dal rest valan las premissas tenor l'artitgel 5.

Limita da las entradas e da la facultad

Art.  19 1 La limita da las entradas e da la facultad sa drizza tenor las disposiziuns davart la construcziun d'abitaziuns favuraivlas.

2 Las prestaziuns vegnan furnidas mo, sche la finanziabladad è cumprovada.

1.4. DISPOSIZIUNS CUMINAIVLAS

Champ d'applicaziun

Art.  20 1 Las prestaziuns per la construcziun, per la renovaziun e per l'acquist d'abitaziuns e da proprietad da chasas en il senn da questa emprima part vegnan pajadas mo, sch'i na   pon   betg   vegnir   deliberadas   contribuziuns   tenor   las   disposiziuns   davart   la meglieraziun da las relaziuns d'abitar en il territori da muntogna4).

Finanziaziuntras il chantun

Art.  21 1 Supplementarmain als meds per meglierar las relaziuns d'abitar en il territori da muntogna na dastgan ils custs dal chantun per promover la construcziun d'abitaziuns betg surpassar annualmain 1,8 milliuns francs.

2 Per ipotecas da successiun dastgan vegnir surpigliadas garanzias annualas da fin 5 milliuns francs.

Participaziun da la vischnanca u da terzas persunas

Art.  22 1 La premissa per las contribuziuns dal chantun è che la vischnanca surpiglia 70 pertschient   da   las   prestaziuns   en   il   senn   da   questa   ordinaziun,   cun   resalva   da cunvegnas existentas. La contribuziun da terzas persunas vegn fixada da la regenza.

Quest alinea na vala betg en cas da meglieraziuns da las relaziuns d'abitar en il territori da muntogna. * 2 Per sanaziuns da l'igiena d'abitar valan las disposiziuns davart la meglieraziun da las relaziuns d'abitar en il territori da muntogna. *

Pretensiuns architectonicas

Art.  23 1 Las prestaziuns vegnan pajadas mo:

a)

b)

per abitaziuns cunvegnentas, construidas tenor princips economics e tenor las enconuschientschas cumprovadas da la tecnica da construcziun;

per   abitaziuns,   da   las   qualas   la   surfatscha   d'abitar   cuntanscha   ina   tscherta mesira   minimala   e   da   las   qualas   l'equipament   ademplescha   tschertas pretensiuns minimalas.

4) art. 31 ss.

5

950.260

Ulteriuras premissas

Art.  24 1 La concessiun da prestaziuns premetta che:

a)

las renditas dal chapital previsas n'èn betg pli autas che las tariffas respectivas da la banca chantunala grischuna;

ils custs da construcziun na surpassan betg ina tscherta mesira;

ils custs per l'acquist da terren n'èn betg exagerads;

las grevezzas da las proprietarias e dals proprietaris stattan – exclus il tschains da l'agen chapital – en ina relaziun adequata cun las entradas.

b)

c)

d)

Prioritads

Art.  25 1 La regenza vul cuntanscher ina collavuraziun cun ils instituts da daners per crear pussaivladads da finanziaziun favuraivlas, sco models da respargns immobigliars e tariffas da tschains ipotecars pli bunmartgadas. Edifizis d'abitar cun pussaivladads da finanziaziun favuraivlas vegnan preferids.

2 Tar la concessiun da prestaziuns stoi vegnir procurà per ina repartiziun regiunala adequata che correspunda als basegns.

Fixaziun dal tschains da locaziun

Art.  26 1 Abitaziuns, per las qualas vegnan pajadas prestaziuns sin fundament da questas disposiziuns, èn suttamessas – per la durada da las mesiras d'agid – a la fixaziun uffiziala dal tschains da locaziun tras l'uffizi chantunal.

2 En connex cun la fixaziun dal tschains da locaziun ston vegnir resguardads ils tschains dal chapital ester e da l'agen chapital ed ils custs per il mantegniment, per l'administraziun, per las taxas, per las taglias funsilas e per l'amortisaziun.

Examinaziun

Art.  27 1 Il dretg da contribuziun vegn examinà periodicamain. L'examinaziun vegn fatga da l'uffizi chantunal en collavuraziun cun las vischnancas.

2 Sche las premissas e las cundiziuns ch'èn decisivas per garantir ils emprests da daners e las contribuziuns supplementaras na vegnan betg pli ademplidas, sto vegnir annullà dal tuttafatg u per part l'ulteriur pajament da las contribuziuns.

3 Sche la limita da las entradas u da la facultad decisiva vegn surpassada, ston las prestaziuns vegnir sistidas sin il proxim termin da desditga pussaivel.

4 Emprests   da   daners   e   contribuziuns   supplementaras   ch'èn   vegnids   retratgs nungiustifitgadamain   ston   vegnir   pretendids   enavos   immediatamain   suenter   la constataziun da la retratga nungiustifitgada, e quai cun in tschains da 5 pertschient. Il dretg da pretender enavos la restituziun surannescha 10 onns suenter il pajament da las contribuziuns.

6

950.260

Mantegniment da l'intent

Art.  28 1 Las abitaziuns da locaziun a pretsch reducì grazia a l'agid, dastgan vegnir utilisadas durant 25 onns mo cun l'intent d'abitar, e quai en il rom da las cundiziuns ch'èn cuntegnidas en la disposiziun da contribuziun.

Dretg da cumpra e da precumpra

Art.  29 1 La regenza dispona l'applicaziun dal dretg da cumpra e da precumpra en il senn da l'artitgel 9 da la lescha5).

Cumpetenza e procedura

Art.  30 1 Tgi che pretenda prestaziuns per in project da construcziun u per l'acquist d'in object,   sto   inoltrar   ina   dumonda   cun   l'attest   da   finanziaziun   a   l'uffizi   chantunal cumpetent. La regenza decida suenter avair sclerì las premissas.

2 La petenta u il petent sto communitgar en scrit a l'uffizi chantunal entaifer 30 dis suenter   avair   retschet   la   garanzia   da   contribuziun,   sch'ella   u   el   surpiglia   las obligaziuns ch'èn colliadas cun la garanzia. L'acceptaziun sto vegnir fatga senza resalvas.

3 Sche la petenta u il petent na surpiglia betg las obligaziuns ch'èn colliadas cun la garanzia da contribuziun entaifer il termin fixà, scada la disposiziun ch'è vegnida prendida. En cas da basegn po l'uffizi chantunal cumpetent prolungar il termin tenor l'alinea 2.

2. Meglieraziun da las relaziuns d'abitar en il territori da muntogna

Tariffa da contribuziun

Art.  31 * 1 La   contribuziun   chantunala   importa   –   ensemen   cun   la   contribuziun   da   la vischnanca, en la quala la meglieraziun vegn realisada – 50 pertschient dals custs imputabels. L'instanza da permissiun cumpetenta fixescha ils custs imputabels tenor la dimensiun da las mesiras previsas, tenor la situaziun finanziala da la petenta u dal petent e tenor ils meds finanzials che vegnan mess a disposiziun en il preventiv chantunal.

Art.  32 *

…

Art.  33 1 Las dumondas ston vegnir inoltradas a l'uffizi cumpetent. *

Procedura

5) DG 950.250

7

950.260

Art.  34 *

…

3. Disposiziuns executivas, entrada en vigur

Art.  35 1 La regenza relascha las disposiziuns executivas necessarias.6)

Disposiziuns executivas

Entrada en vigur

Art.  36 1 Questa ordinaziun entra en vigur ensemen cun la lescha davart la construcziun d'abitaziuns   socialas   e   la   meglieraziun   da   las   relaziuns   d'abitar   en   il   territori   da muntogna.7)

2 Relaschs che cuntrafan a questa ordinaziun valan sco abolids.

Aboliziun dal dretg vertent

Art.  37 1 Cun l'entrada en vigur da questa ordinaziun vegn abolida l'ordinaziun executiva tar la lescha davart la meglieraziun da las relaziuns d'abitar en ils territoris da muntogna dal chantun Grischun dals 23 da favrer 19718).

6) DG 950.270 7) mess en vigur la lescha cun CR 2868/85 per il 1. da schaner 1986 8) CUL 1971, 76

8

950.260

Tabella da las modificaziuns - tenor conclus

Conclus 05-10-1984 02-10-1991 02-10-1991 02-10-1991 02-10-1991 02-10-1991 16-11-1993 16-11-1993 06-12-2006 18-04-2007 18-04-2007 18-04-2007 18-11-2014 18-11-2014 18-11-2014 18-11-2014 18-11-2014

Entrada en vigur 01-01-1986 01-01-1991 01-01-1991 01-01-1991 01-01-1991 01-01-1991 16-11-1993 16-11-1993 01-04-2007 01-01-2008 01-01-2008 01-01-2008 01-01-2016 01-01-2016 01-01-2016 01-01-2016 01-01-2016

Element relasch Art. 5 Art. 8 Art. 10 Art. 11 al. 2 Art. 12 Art. 8 al. 1 Art. 12 al. 1 Art. 8 al. 2 Art. 31 Art. 32 al. 1 Art. 34 Art. 2 al. 3 Art. 22 al. 1 Art. 22 al. 2 Art. 32 Art. 33 al. 1

Modificaziun emprima versiun revisiun totala revisiun totala midada dal titel midada revisiun totala midada midada midada revisiun totala midada aboliziun midada midada integraziun aboliziun midada

Publicaziun en la CUL - - - - - - - - 2007, 1029 - - - 2014-029 2014-029 2014-029 2014-029 2014-029

9

950.260

Tabella da las modificaziuns - tenor element

Element relasch Art. 2 al. 3 Art. 5 Art. 8 Art. 8 al. 1 Art. 8 al. 2 Art. 10 Art. 11 al. 2 Art. 12 Art. 12 al. 1 Art. 22 al. 1 Art. 22 al. 2 Art. 31 Art. 32 Art. 32 al. 1 Art. 33 al. 1 Art. 34

Conclus 05-10-1984 18-11-2014 02-10-1991 02-10-1991 16-11-1993 06-12-2006 02-10-1991 02-10-1991 02-10-1991 16-11-1993 18-11-2014 18-11-2014 18-04-2007 18-11-2014 18-04-2007 18-11-2014 18-04-2007

Entrada en vigur 01-01-1986 01-01-2016 01-01-1991 01-01-1991 16-11-1993 01-04-2007 01-01-1991 01-01-1991 01-01-1991 16-11-1993 01-01-2016 01-01-2016 01-01-2008 01-01-2016 01-01-2008 01-01-2016 01-01-2008

Modificaziun emprima versiun midada revisiun totala revisiun totala midada midada midada dal titel midada revisiun totala midada midada integraziun revisiun totala aboliziun midada midada aboliziun

Publicaziun en la CUL - 2014-029 - - - 2007, 1029 - - - - 2014-029 2014-029 - 2014-029 - 2014-029 
10